Adolf Burger

Adolf Burger (* 12. august 1917, Veľká Lomnica† 6. december 2016, PrahaZomrel Adolf Burger, posledný pamätník nacistickej operácie Bernhard - domov.sme.sk) bol Slovák židovského pôvodu, ktorý sa počas 2. svetovej vojny ako väzeň zúčastnil Akcie Bernhard, nemeckého fašistického projektu falšovania platidiel a dokumentov Spojencov, doteraz najväčšej známej falšovateľskej akcie v dejinách.

 Životopis 
Narodil sa vo Veľkej Lomnici, v okrese Kežmarok. Školu navštevoval v Kežmarku. V Poprade sa vyučil remeslu typografa. 

V roku 1937 narukoval do vojenskej služby, do poddôstojníckej školy 3. horského pešieho pluku. Po vojenskej službe pracoval v Bratislave vo firme Horvath a spol. V Bratislave vstúpil do ilegálnej komunistickej strany. Pracoval tam v menšej štvorčlennej skupine, zaoberal sa hlavne overovaním dokumentov, zhotovovaním potlače dokumentov ako sú rodné listy a osvedčenia o štátnom občianstve. V roku 1942 sa oženil. V júni 1942 mu príslušníci Hlinkovej gardy vykonali domovú prehliadku, pričom bolo zadržaných 10 kníh ľavicových autorov. Dňa 11. augusta 1942 bol Adolf Burger zatknutý a po výsluchu odtransportovaný (aj s jeho ženou) do Žiliny a následne do koncentračného tábora Auschwitz I. Odtiaľ bol neskôr presunutý do koncentračného tábora Auschwitz-Birkenau.Burger, A.: Komando padělatelů; Vydavateľstvo Naše vojsko; 1983 Pretože bol vyučený typograf, bol premiestnený do koncentračného tábora Sachsenhausen. V koncentračnom tábore Sachsenhausen prebiehala Akcia Bernhard, v ktorej väzni (s patričnými odbornými znalosťami) falšovali spojenecké bankovky, libry a doláre a ďalšie tlačoviny a dokumenty. Adolf Burger je posledným žijúcim pamätníkom tejto akcie, o ktorej napísal knihu, ktorá vyšla v roku 1983 pod názvom Komando padělatelů a neskôr po páde komunizmu v rozšírenej verzii o niektoré pasáže pod názvom Ďáblova dílna. Film natočený podľa tejto knihy získal v roku 2008 cenu Oscara za najlepší cudzojazyčný film. Od roku 1945 Adolf Burger žil v Prahe, kde 6. decembra 2016 zomrel vo veku 99 rokov.

 Literatúra 
 Burger, A.: Komando padělatelů, edícia Magnet, Vydavateľstvo Naše vojsko, n.p., Praha, 1983Komando padělatelů - stručná recenzia na stránkach www.knihi.cz  (po česky), prístup 16. december 2010
 Burger, A.: Ďáblova dílna, Ikar, 2007

 Film 
 2007 - Diablova dielňa (, Nemecko/RakúskoFilm Diablova dielňa na stránke CinemaView, prístup 16. december 2010The Counterfeiters Movie Trailer (Ukážka z filmu - Diablova dielňa) na stránke www.youtube.com, prístup 16.12. 2010

 Referencie 

 Iné projekty 

 Zdroj 

Kategória:Slovenské osobnosti druhej svetovej vojny
Kategória:Väzni koncentračného tábora Auschwitz
Kategória:Väzni koncentračného tábora Auschwitz-Birkenau
Kategória:Väzni koncentračného tábora Sachsenhausen
Kategória:Slovenské osobnosti židovského pôvodu
Kategória:Preživší holokaust
Kategória:Osobnosti z Veľkej Lomnice